Diari Oficial de la Generalitat Valenciana


Sumari del DOGV 5762, del 14-05-2008 (2008/5991)

RESOLUCIÓ de 5 de maig de 2008, de la directora general d'Empreses Agroalimentàries i Desenvolupament del Medi Rural, per la qual es convoquen beques per als alumnes de l'Institut Politècnic Maritimopesquer del Mediterrani, per al curs acadèmic 2008-2009.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5762

Data del DOGV
:   14-05-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/5991


Data del document
:   05-05-2008

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * Institut Politècnic Marítim Pesquer Mediterrani
    * assignació per estudis
    * pescador
    * ajuda pública
    * formació professional
    * suport econòmic

RESOLUCIÓ de 5 de maig de 2008, de la directora general d'Empreses Agroalimentàries i Desenvolupament del Medi Rural, per la qual es convoquen beques per als alumnes de l'Institut Politècnic Maritimopesquer del Mediterrani, per al curs acadèmic 2008-2009. [2008/5991]
En l'Orde de 23 de maig de 1994, del conseller d'Agricultura, Pesca i Alimentació, es regula la concessió de beques a l'Institut Politècnic Maritimopesquer del Mediterrani d'Alacant i s'establix que es realitzarà una convocatòria per a cada curs acadèmic i se'n fixarà la quantitat i la quantia.
En l'Orde de 21 d'abril de 1999, de la conselleria d'Agricultura, Pesca i Alimentació, s'amplia la concessió de beques de l'Institut Politècnic Maritimopesquer del Mediterrani d'Alacant als ensenyaments dels cursos de patró local i patró costaner polivalent i es modifica parcialment l'Orde de 23 de maig de 1994; i en l'Orde de 17 d'abril de 2000, de la conselleria d'Agricultura, Pesca i Alimentació, s'inclou en el règim de beques la fase pràctica de formació en centres de treball.
D'acord amb estes ordes i en virtut de les facultats que m'atorguen, resolc:
Primer
1. Convocar beques per als alumnes de l'Institut Politècnic Maritimopesquer del Mediterrani (d'ara en avant, IPMP) per al curs acadèmic 2008/2009, amb la quantitat i la quantia següents:
1.1. Beques per a mitja manutenció, per a cursar estudis al mateix IPMP:
a) 1 beca per al Curs de Patró Local de Pesca
Duració del curs: tres mesos. Inici al setembre de 2008
Import de la beca: 258 euros
b) 5 beques per al Curs de Patró Costaner Polivalent
Duració del curs: sis mesos. Inici al gener de 2009
Import de la beca: 516 euros
c) 7 beques per al primer curs de LOGSE de grau mitjà o superior
Duració del curs: nou mesos. Inici al setembre de 2008
Import de la beca: 774 euros
d) 6 beques per al segon any LOGSE grau mitjà o superior
Duració del curs: tres mesos. Inici al setembre de 2008
Import de la beca: 258 euros
1.2. Beques de manutenció completa i allotjament, per a cursar estudis al mateix IPMP:
a) 1 beca per al Curs de Patró Local de Pesca
Duració del curs: tres mesos. Inici al setembre de 2008
Import de la beca: 945 euros
b) 10 beques per al Curs de Patró Costaner Polivalent
Duració del curs: sis mesos. Inici al gener de 2009
Import de la beca: 1.890 euros
c) 40 beques per al segon any de LOGSE grau mitjà o superior
Duració del curs: tres mesos. Inici al setembre de 2007
Import de la beca: 945 euros
d) 40 beques per al primer curs de LOGSE de grau mitjà o superior
Duració del curs: nou mesos. Inici al setembre de 2008
Import de la beca: 2.835 euros
1.3. Beques de formació al centre de treball
a) 13 beques per al mòdul de LOGSE de busseig
Duració del mòdul: quatre mesos. Inici a l'octubre de 2008
Import de la beca: 536 euros
b) 40 beques per al mòdul de grau mitjà o superior
Duració del mòdul: sis mesos. Inici al gener de 2009
Import de la beca: 804 euros
2. L'import de les beques per a mitja manutenció i manutenció completa sobrants es destinarà en primer lloc als alumnes previstos en l'article seté de l'Orde de 23 de maig de 1994, del conseller d'Agricultura, Pesca i Alimentació.
Si continua havent-hi pressupost sobrant, l'import de les beques per a mitja manutenció sobrants en alguns dels grups mencionats s'acumularà en el grup següent, i les de l'últim grup, en el primer.
L'import de les beques de manutenció completa i allotjament sobrants en alguns dels grups mencionats s'acumularà en el grup següent, i les de l'últim grup, en el primer.
L'import de les beques sobrant de formació al centre de treball s'acumularà a les beques de manutenció completa i allotjament.
3. La concessió de les beques queda condicionada a la realització efectiva dels cursos, i queden automàticament denegades les sol·licituds si no es realitza el curs per al qual s'ha sol·licitat.
4. El pagament de les beques dels apartats 1.1 i 1.2 s'efectuarà després de cada una de les mensualitats del curs acadèmic, i les de l'apartat 1.3 en acabar el mòdul, amb certificació prèvia del director de l'Institut en què s'acredite l'assistència de l'alumne i el compliment de les obligacions escolars.
Segon
L'import màxim de les beques fixat d'acord amb el que s'establix en l'article 9 de l'orde esmentada serà de 80.157,00 euros per a l'exercici de 2008 i de 139.820,00 euros per a l'exercici de 2009, que s'imputaran a càrrec de l'aplicació pressupostària del programa 35.74.50.7389.389.39.8, línia T2427.
La part de les ajudes concedides a càrrec de l'exercici 2009 queda legalment condicionada al fet que en la llei de pressupostos per al dit exercici es consigne la quantitat ressenyada, i en este cas quedaran les beques concedides automàticament prorrogades pels mesos que resten fins a completar el curs acadèmic fixat per a beneficiar-se'n.
Tercer
Els alumnes que sol·liciten beca per a cursar estudis al mateix IPMP hauran de cursar més de la mitat dels mòduls o seccions que componen el curs per al qual se sol·licita la beca.
Quart
Les instàncies es presentaran segons el model adjunt a l'Institut Politècnic Maritimopesquer del Mediterrani, carrer del Moll Pesquer, s/n, 03034 Alacant; a la Direcció Territorial de la conselleria d'Agricultura, Pesca i Alimentació, carrer del Professor Manuel Sala, 2, 03924 Alacant; o per qualsevol mitjà dels establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la Llei 4/1999, de modificació de l'esta llei.
Cinqué
El termini per a la presentació de sol·licituds serà fins al 8 de setembre de 2008. La resolució de la convocatòria haurà de produir-se com a màxim el dia 31 d'octubre de 2008. La falta de resolució en este termini tindrà efecte denegador de les beques sol·licitades.
El present acte posa fi a la via administrativa i contra este es pot interposar potestativament un recurs de reposició davant de la consellera d'Agricultura, Pesca i Alimentació en el termini d'un mes comptador des de l'endemà de la notificació, o impugnar-se directament davant de l'orde jurisdiccional per mitjà de la interposició d'un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos des de l'endemà de la notificació, de conformitat amb les disposicions dels articles 116 i 117 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
València, 5 de maig de 2008. La consellera d'Agricultura, Pesca i Alimentació, p. d. (Orde de 23 de maig de 1994, DOGV núm. 2287), la directora general d'Empreses Agroalimentàries i Desenvolupament del Medi Rural: Amparo Montoro Blasco.